ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ബീഹാറില് 14,000 കോടി രൂപ ചെലവു വരുന്ന ഒന്പത് ഹൈവേ പദ്ധതികള്ക്ക് പ്രധാനമന്ത്രി സെപ്റ്റംബര് 21ന് തറക്കല്ലിടും
സംസ്ഥാനത്തെ ഒപ്റ്റിക്കല് ഫൈബര് ഇന്റര്നെറ്റ് സര്വീസുകള് പ്രധാനമന്ത്രി ഉദ്ഘാടനം ചെയ്യും
ബിഹാറിലെ 45,945 ഗ്രാമങ്ങളും ഒപ്റ്റിക്കല് ഫൈബര് ഇന്റര്നെറ്റ് സര്വീസുകളുമായി ബന്ധിപ്പിക്കും
ബീഹാറിലെ ഒന്പത് ഹൈവേ പദ്ധതികള്ക്ക് 2020 സെപ്റ്റംബര് 21ന് വിഡിയോ കോണ്ഫറന്സിലൂടെ പ്രധാനമന്ത്രി നരേന്ദ്രമോദി തറക്കല്ലിടും. ഒപ്പം ബീഹാറിലെ മൊത്തം 45,945 ഗ്രാമങ്ങളേയും ഒപ്റ്റിക്കല് ഫൈബര് ഇന്റര്നെറ്റ് സേവനത്തിലൂടെ ബന്ധിപ്പിക്കുന്ന ഘര് തക് ഫൈബര് പദ്ധതിയും പ്രധാനമന്ത്രി ഉദ്ഘാടനം ചെയ്യും.
ഹൈവേ പദ്ധതികള്
ഏകദേശം 350 കിലോമീറ്റര് ദൈര്ഘ്യവും 14,258 കോടി രൂപ ചെലവും ഉള്പ്പെടുന്നതാണ് ഈ ഒന്പത് ഹൈവേ പദ്ധതികള്.
ബീഹാറിന്റെ വികസനത്തിന് വഴിയിടുന്ന ഈ റോഡുകള് സംസ്ഥാനത്തിനുള്ളിലും ചുറ്റുപാടും മികച്ച ബന്ധിപ്പിക്കലും സൗകര്യവും സാമ്പത്തിക വികസനവും വര്ദ്ധിപ്പിക്കും. ആളുകളുടെയും ചരക്കുകളുടെയും നീക്കം, പ്രത്യേകിച്ച് അയല്സംസ്ഥാനങ്ങളായ ഉത്തര്പ്രദേശിലേക്കും ജാര്ഖണ്ഡിലേക്കുമുള്ള ചരക്കുനീക്കം വലിയതോതില് മെച്ചപ്പെടും.
ബിഹാറിന്റെ പശ്ചാത്തല സൗകര്യ വികസനത്തിനായി സവിശേഷമായ ഒരു പാക്കേജ് 2015ല് പ്രധാനമന്ത്രി പ്രഖ്യാപിച്ചിരുന്നു. 54,700 കോടി രൂപ ചെലവുവരുന്ന 75 പദ്ധതികള് ഉള്പ്പെടുന്ന ഇതില് 13 എണ്ണം ഇതിനകം പൂര്ത്തിയായിട്ടുണ്ട്. 38എണ്ണത്തിന്റെ പ്രവര്ത്തനങ്ങള് നടന്നുകൊണ്ടിരിക്കുകയാണ്, ബാക്കിയുള്ളവ ഡി.പി.ആര്/ബിഡ്ഡിംഗ്/ അല്ലെങ്കില് അംഗീകാരം നല്കുന്ന ഘട്ടത്തിൽ ആണ്.
ഈ പദ്ധതികൾ പൂര്ത്തിയാകുമ്പോള്, ബീഹാറിലെ എല്ലാ നദികളിലും 21-ാം നൂറ്റാണ്ടിന് അനുയോജ്യമായ പാലങ്ങള് ഉണ്ടാകുകയും എല്ലാ ദേശീയപാതകളും വിതികൂട്ടുകയും ശക്തിപ്പെടുത്തുകയും ചെയ്യും.
പ്രധാനമന്ത്രിയുടെ പാക്കേജിന്റെ കീഴില് ഗംഗാനദിയിലുള്ള പാലങ്ങളുടെ മൊത്തം എണ്ണം 17 ആകും. ഇതോടെ സംസ്ഥാനത്ത് നദികൾക്ക് കുറുകെ ശരാശരി ഓരോ 25 കിലോമീറ്ററിലും പാലങ്ങളുണ്ടാകും.
ഒപ്റ്റിക്കല് ഫൈബര് ഇന്റര്നെറ്റ് സേവനം
ബീഹാറിലെ മൊത്തം 45,945 ഗ്രാമങ്ങളും ഉള്പ്പെടുന്ന അഭിമാനപദ്ധതിയാണ് ഇത്. സംസ്ഥാനത്തെ ഏറ്റവും അകലെയുള്ള മൂലകളില് പോലും ഡിജിറ്റല് വിപ്ലവം എത്തിക്കുന്നതിന് ഇത് സഹായിക്കും.
ഇലക്ട്രോണിക്സ് ആന്റ് ഇന്ഫര്മേഷന് ടെക്നോളജി മന്ത്രാലയത്തിന്റെയും കോമണ് സര്വീസ് സെന്ററിൻ്റെയും  ടെലകോം വകുപ്പിന്റേയും സംയുക്ത പരിശ്രമത്തിലൂടെയായിരിക്കും പദ്ധതി നടപ്പാക്കുക.
ബീഹാറില് അങ്ങോളമിങ്ങോളം സി.എസ്.സി ക്ക് 34,821 കേന്ദ്രങ്ങളുണ്ട്. ഇത് ഉപയോഗപ്പെടുത്തിക്കൊണ്ട് ബീഹാറിലെ എല്ലാ ഗ്രാമത്തിലേയും സാധാരണ പൗരന്മാര്ക്ക് ഒപ്റ്റിക്കല് ഫൈബര് ഇന്റര്നെറ്റ് സേവനം ലഭ്യമാക്കുന്നതിന് വേണ്ട പ്രൊഫഷണല് പ്രവര്ത്തനങ്ങള് നടത്തും. പ്രൈമറി സ്കൂളുകള്, അംഗനവാടി കേന്ദ്രങ്ങള്, ആശാ പ്രവര്ത്തകര്, ജീവികാ ദീദിമാര് തുടങ്ങിയ ഗവണ്മെന്റ് സ്ഥാപനങ്ങള്ക്ക് ഒരു വൈ ഫൈയും 5 സൗജന്യ കണക്ഷനുകളും നടപ്പാക്കുന്നതും പദ്ധതിയിലൂടെ സാധ്യമാകും.
ഈ പദ്ധതി ഇ-എഡ്യൂക്കേഷന്, ഇ-അഗ്രികള്ച്ചര്, ടെലി-മെഡിസിന്, ടെലി-ലോ എന്നീ ഡിജിറ്റല് സേവനങ്ങളും മറ്റ് സാമൂഹിക പദ്ധതികളും ബീഹാറിലെ എല്ലാ പൗരന്മാര്ക്കും സുഗമമായി ലഭിക്കുന്നതിലേക്ക് നയിക്കും.
കൃഷി മന്ത്രാലയം
പ്രധാനമന്ത്രി ഗരീബ് കല്യാണ് പദ്ധതിയിലൂടെ 1.78 ലക്ഷം മെട്രിക് ടണ് പയറുവര്ഗങ്ങള് വിവിധ സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും 13.4 കോടി ഗുണഭോക്താക്കള്ക്ക് നല്കി.
PM-GKY പദ്ധതി വഴി പയര് വര്ഗങ്ങളുടെ വിതരണം
പ്രധാനമന്ത്രി ഗരീബ് കല്യാണ് യോജന വഴി ഏകദേശം 4.57 ലക്ഷം മെട്രിക് ടണ് പയറുവര്ഗങ്ങള് സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും നല്കി. ഇതില് 1.78 ലക്ഷം മെട്രിക് ടണ്, വിവിധ സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും 1340.61 ലക്ഷം ഗുണഭോക്താക്കള്ക്കായി വിതരണം ചെയ്തു.
ലോക്ഡൗണ് കാലയളവില് നാഫെഡ് സംഭരിച്ച പയറുവര്ഗങ്ങളുടെയും എണ്ണക്കുരുക്കളുടെയും അളവ്
ഒമ്പത് സംസ്ഥാനങ്ങളില് നിന്ന് 7.33 ലക്ഷം മെട്രിക് ടണ് കടല സംഭരിച്ചു.
5.91 ലക്ഷം മെട്രിക് ടണ് കടുക് 5 സംസ്ഥാനങ്ങളില് നിന്നും സംഭരിച്ചു.
2.41 ലക്ഷം മെട്രിക് ടണ് തുവര പരിപ്പ് എട്ട് സംസ്ഥാനങ്ങളില് നിന്നും ശേഖരിച്ചു.
റാബി വിപണന കാലയളവിലെ ഗോതമ്പ് സംഭരണം
റാബി വിപണന കാലയളവില് , 359.10 ലക്ഷം മെട്രിക് ടണ് ഗോതമ്പ്, എഫ്.സി.ഐ. സംഭരിച്ചു. അവയില് 347.54 ലക്ഷം മെട്രിക് ടണ് വാങ്ങിയതാണ്.
പ്രധാന്മന്ത്രി കിസാന് സമ്മാന് നിധി 
പ്രധാനമന്ത്രി കിസാന് സമ്മാന് നിധി പദ്ധതിയിലൂടെ ലോക്ക്ഡൗണ് കാലയളവായ 24.3.2020 മുതല് ഇന്ന് വരെ, 9.67 കോടി കര്ഷകര്ക്ക്, 19,350.84 കോടി രൂപ വിതരണം ചെയ്തു.
(Visitor Counter : 231
പ്രധാനമന്ത്രിയുടെ ഓഫീസ്
ഭൂട്ടാനിലെ ജനങ്ങളുമായുള്ള നമ്മുടെ പ്രത്യേക ബന്ധത്തിന്റെ തെളിവാണ് ഇന്ത്യയുടെ ഭൂട്ടാൻ ഉപഗ്രഹം: പ്രധാനമന്ത്രി
സംയുക്തമായി വികസിപ്പിച്ച ഇന്ത്യ ഭൂട്ടാൻ ഉപഗ്രഹം വിജയകരമായി വിക്ഷേപിച്ചതിന് ഡി ഐ ടി ടി ഭൂട്ടാനെയും ഐ എസ ആർ ഓയെയും അഭിനന്ദിക്കുന്നു
ഭൂട്ടാനിലെ ജനങ്ങളുമായുള്ള നമ്മുടെ പ്രത്യേക ബന്ധത്തിന്റെ തെളിവാണ് ഇന്ത്യ ഭൂട്ടാൻ ഉപഗ്രഹമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. സംയുക്തമായി വികസിപ്പിച്ച ഈ ഉപഗ്രഹത്തിന്റെ വിജയകരമായ വിക്ഷേപണത്തിൽ ഇൻഫർമേഷൻ ടെക്നോളജി & ടെലികോം  ഭൂട്ടാനെയും ഐ എസ ആർ ഓയെയും ശ്രീ മോദി അഭിനന്ദിച്ചു.
ഇന്ത്യ-ഭൂട്ടാൻ എസ്എടിയുടെ വിജയകരമായ വിക്ഷേപണത്തെക്കുറിച്ച് രാജാവിൽ നിന്നുള്ള സന്ദേശം അവതരിപ്പിച്ച ഭൂട്ടാൻ പ്രധാനമന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"ഇന്ത്യ ഭൂട്ടാൻ ഉപഗ്രഹം ഭൂട്ടാനിലെ ജനങ്ങളുമായുള്ള ഞങ്ങളുടെ പ്രത്യേക ബന്ധത്തിന്റെ തെളിവാണ്. സംയുക്തമായി വികസിപ്പിച്ചെടുത്ത ഈ ഉപഗ്രഹത്തിന്റെ വിജയകരമായ വിക്ഷേപണത്തിൽ ഡി ഐ ടി ടി ഭൂട്ടാനെയും ഐ എസ ആർ എന്നിവരെ ഞാൻ അഭിനന്ദിക്കുന്നു."
--ND--
India Bhutan Satellite is a testament to our special relationship with the people of Bhutan. I commend @dittbhutan and @isro on the successful launch of this jointly developed satellite. @PMBhutan https://t.co/bWbFgRVLkp
— Narendra Modi  November 26, 2022
വാണിജ്യ വ്യവസായ മന്ത്രാലയം
ഇന്ത്യ-സിങ്കപ്പൂർ സിഇഒ ഫോറത്തിൽ ശ്രീ. പിയൂഷ് ഗോയൽ മുഖ്യപ്രഭാഷണം നടത്തി
ന്യൂഡൽഹി , ഫെബ്രുവരി 18,2021
ഇന്ന് നടന്ന ഇന്ത്യ-സിങ്കപ്പൂർ സിഇഒ ഫോറത്തിൽ കേന്ദ്ര വാണിജ്യ വ്യവസായ മന്ത്രി ശ്രീ പിയൂഷ് ഗോയൽ മുഖ്യപ്രഭാഷണം നടത്തി. ഇന്ത്യ -സിംഗപ്പൂർ പങ്കാളിത്തം സാധ്യമാക്കുന്നത് ലക്ഷ്യമിട്ട്ഇരു രാഷ്ട്രങ്ങളിൽ നിന്നുമുള്ള വ്യാപാര ബന്ധങ്ങളെ സ്വാഗതം ചെയ്ത് സംസാരിക്കവേ, സൈബർ സുരക്ഷ, ദുരിതാശ്വാസ പ്രവർത്തനങ്ങൾ എന്നിവയിൽ ഇരു രാഷ്ട്രങ്ങളും ചേർന്ന് പ്രവർത്തിക്കുന്നത് അദ്ദേഹം ചൂണ്ടിക്കാട്ടി.
വിദ്യാഭ്യാസം, നൈപുണ്യവികസനം എന്നിവ, ഇരു രാഷ്ട്രങ്ങൾക്കും ചേർന്ന് പ്രവർത്തിക്കാവുന്ന പ്രധാന മേഖലകൾ ആണെന്ന് അഭിപ്രായപ്പെട്ട കേന്ദ്രമന്ത്രി ഇക്കാര്യത്തിൽ സിംഗപ്പൂരിന്റെ അനുഭവ പരിജ്ഞാനത്തിൽ നിന്നും ഇന്ത്യക്ക് ഏറെ പഠിക്കാൻ ആകുമെന്ന പ്രതീക്ഷയും പ്രകടിപ്പിച്ചു.
ഇ -വ്യാപാരം, സാമ്പത്തിക മേഖലയിലെ സാങ്കേതിക വിദ്യയുടെ ഉപയോഗം , കമ്പ്യൂട്ടർ അധിഷ്ഠിത ഉത്പാദന പ്രക്രിയകൾ, ആരോഗ്യമേഖല എന്നിവയിൽ ഇന്ത്യക്ക് വലിയ വിപണികൾ തുറന്നുകൊടുക്കാൻ ആകും എന്നും അദ്ദേഹം ഓർമ്മിപ്പിച്ചു
പ്രാദേശിക മേഖലയിൽ പുതുതായി രൂപപ്പെടുന്ന അധികാരക്രമ വ്യവസ്ഥിതിയിൽ ഇന്ത്യയും സിംഗപ്പൂരും സുപ്രധാന പങ്ക് വഹിക്കുമെന്നും ശ്രീ. ഗോയൽ പ്രതീക്ഷ പ്രകടിപ്പിച്ചു. ഇന്ത്യയിലേക്കുള്ള അന്താരാഷ്ട്ര നിക്ഷേപത്തിന് ഊർജ്ജം പകരുന്നത് ലക്ഷ്യമിട്ട് ഇന്ത്യയിലെ ആദ്യ പ്രവർത്തന ക്ഷമമായ സ്മാർട്ട് സിറ്റി- GIFT സിറ്റിയും സിങ്കപ്പൂരും, സിങ്കപ്പൂർ എക്സ്ചേഞ്ചുമായി ധാരണയായതിൽ കേന്ദ്രമന്ത്രി സന്തുഷ്ടി പ്രകടിപ്പിച്ചു.
ഇരു രാഷ്ട്രങ്ങളിലെയും ജനങ്ങളുടെ വർദ്ധിച്ച ഇടപെടലുകളിലൂടെ സിംഗപ്പൂർ-ഇന്ത്യ ബന്ധത്തിന്റെ സാധ്യതകൾ വർദ്ധിപ്പിക്കാൻ സാധിക്കുമെന്ന പ്രതീക്ഷയും കേന്ദ്രമന്ത്രി പങ്കുവെച്ചു. ഇതിനായി ബുദ്ധിസം, ബോളിവുഡ്, ബിസിനസ് എന്നീ 3 'ബി' കളെ ആശ്രയിക്കാമെന്നും അദ്ദേഹം അഭിപ്രായപ്പെട്ടു
IE/SKY
(Visitor Counter : 120
രാജ്യരക്ഷാ മന്ത്രാലയം
സ്വർണീം വിജയ് വർഷ് വിജയ ജ്വാല ആൻഡമാൻ നിക്കോബാർ ദ്വീപുകളിലെ മായാബന്ദറിൽ എത്തിച്ചേർന്നു
ആൻഡമാൻ & നിക്കോബാർ കമാന്റിന്റെ ജോയിന്റ് സർവീസസ് സൈക്കിൾ റാലി, സ്വർണിം വിജയ് വർഷ് ജ്വാലയോടൊപ്പം, 2021 ഓഗസ്റ്റ് 08 ന് മായാബന്ദറിലെത്തി. സൈക്കിൾ യാത്രികർ നാല് ദിവസം കൊണ്ട് 300 കിലോമീറ്ററിലധികം ദൂരം താണ്ടി. വിജയ ജ്വാല കിഷോരി നഗറിലെ സർക്കാർ സീനിയർ സെക്കൻഡറി സ്കൂളിലേക്ക് കൊണ്ടുപോയി. അവിടെ ജില്ലാ അധികൃതർ, സായുധ സേനയിലെ മുൻ ഉദ്യോഗസ്ഥർ, സ്കൂളിന്റെ ഹെഡ് മാസ്റ്റർ എന്നിവർ ചേർന്ന് സ്വീകരിച്ചു. വിജയ ജ്വാലയെ ആദരിക്കുന്നതിനായി സ്കൂൾ കുട്ടികളുടെ സാംസ്കാരിക പരിപാടി സംഘടിപ്പിച്ചു.
1971 ലെ യുദ്ധത്തിൽ ഇന്ത്യയുടെ വിജയത്തിനെക്കുറിച്ച് കുട്ടികളിൽ അവബോധം പ്രചരിപ്പിക്കു ന്നതിനായി സൈക്കിൾ റാലി സംഘം ദൃശ്യ-ശ്രവ്യ അവതരണങ്ങൾ നടത്തി.
സൈക്കിൾ റാലി, ഏറ്റവുമൊടുവിൽ ഇന്ന്  ദിഗ്ലിപൂരിലെ സ്പോർട്സ് സ്റ്റേഡിയ ത്തിൽ എത്തിച്ചേരും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 217.82 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 14,08,253 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 42,358 പേര്
ചികിത്സയിലുള്ളത് 0.10 ശതമാനം പേര്
രോഗമുക്തി നിരക്ക് 98.72%
കഴിഞ്ഞ 24 മണിക്കൂറിനിടെ 4,255 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,40,04,553 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 3,230 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 89.41 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 2,74,755 പരിശോധനകള്.
(ND
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
2022-23 കാലയളവിൽ 65.74 ലക്ഷത്തിലധികം പെൻഷൻകാർക്ക് ഗവൺമെന്റ് 2,41,000 കോടി രൂപയിലധികം പെൻഷൻ വിതരണം ചെയ്തു.
ന്യൂഡൽഹി : ആഗസ്റ്റ് 02,2023
സെൻട്രൽ പെൻഷൻ അക്കൗണ്ടിംഗ് ഓഫീസ് , ഓഫീസ് ഓഫ് കൺട്രോളർ ജനറൽ ഓഫ് ഡിഫൻസ് അക്കൗണ്ട്സ് , ടെലികമ്മ്യൂണിക്കേഷൻസ് വകുപ്പ് , റെയിൽവേ ബോർഡ്  ,തപാൽ വകുപ്പ് , എന്നിവ നൽകിയ വിവരങ്ങളുടെ അടിസ്ഥാനത്തിൽ , കേന്ദ്ര ഗവൺമെന്റിന് കീഴിൽ 2022-23 വർഷത്തിൽ പെൻഷൻ വാങ്ങുന്ന പെൻഷൻകാരുടെയും കുടുംബ പെൻഷൻകാരുടെയും പെൻഷനും അതിനുള്ള ചെലവും സംബന്ധിച്ച വിശദാംശങ്ങൾ താഴെ കൊടുത്തിരിക്കുന്നു:
(കേന്ദ്ര ഗവൺമെന്റിന് കീഴിലുള്ള ഏറ്റവും കുറഞ്ഞ പെൻഷൻ/കുടുംബ പെൻഷൻ തുക പ്രതിമാസം 9,000 രൂപയാണ്.
|
|
S.No.
|
|
Department
|
|
No. of Pensioners
|
|
No. of Family Pensioners
|
|
Expenditure for the year 2022-23

|
|
1.
|
|
Civil Pensioner
|
|
780509
|
|
361476
|
|
40,811.28
|
|
2.
|
|
Defence Pensioner
|
|
2331388
|
|
835043
|
|
1,25,269.42
|
|
3.
|
|
Telecom Pensioner
|
|
317992
|
|
120766
|
|
12448.00
|
|
4.
|
|
Railways Pensioner
|
|
856058
|
|
669710
|
|
55,034.00
|
|
5.
|
|
Post Pensioner
|
|
195298
|
|
106467
|
|
8214.85
|
|
Total
|
|
4481245
|
|
2093462
|
|
2,41,777.55
മിനിമം പെൻഷൻ/കുടുംബ പെൻഷൻ തുക വർദ്ധിപ്പിക്കാൻ നിർദ്ദേശമില്ല. പെൻഷൻകാർക്ക്/കുടുംബ പെൻഷൻകാർക്ക് കാലാകാലങ്ങളിൽ വിലയിൽ വരുന്ന മാറ്റങ്ങളെ അടിസ്ഥാനമാക്കി ക്ഷാമബത്തയ്ക്ക് അർഹതയുണ്ട്.
ഇന്ന് ലോക്സഭയിൽ രേഖാമൂലം നൽകിയ മറുപടിയിൽ കേന്ദ്ര പേഴ്സണൽ, പബ്ലിക് ഗ്രീവൻസ്, പെൻഷൻ സഹമന്ത്രി ഡോ.ജിതേന്ദ്ര സിംഗ് ആണ് ഇക്കാര്യം അറിയിച്ചത്.
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും അബുദാബി കിരീടാവകാശി ഷെയ്ഖ് മുഹമ്മദ് ബിൻ സായിദ് അൽ നഹ്യാനും തമ്മിൽ ടെലിഫോൺ സംഭാഷണം നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് ഉച്ചയ്ക്ക് അബുദാബി കിരീടാവകാശി ഷെയ്ഖ് മുഹമ്മദ് ബിൻ സായിദ് അൽ നഹ്യാനുമായി ടെലിഫോണിൽ സംസാരിച്ചു. ഇന്ത്യ-യുഎഇ സമഗ്രമായ തന്ത്രപരമായ പങ്കാളിത്തത്തിന് കീഴിലുള്ള വിവിധ മേഖലകളിൽ ഉഭയകക്ഷി സഹകരണത്തിലെ തുടർച്ചയായ പുരോഗതി ഇരു നേതാക്കളും ക്രിയാത്മകമായി വിലയിരുത്തി. കോവിഡ് -19 മഹാമാരിയുടെ സമയത്ത് ഇന്ത്യൻ സമൂഹത്തിന് യുഎഇ നൽകുന്ന പിന്തുണയെ പ്രധാനമന്ത്രി അഭിനന്ദിച്ചു. 2021 ഒക്ടോബർ 1 മുതൽ ദുബായിൽ നടക്കുന്ന എക്സ്പോ -2020-ന് അദ്ദേഹം ആശംസകൾ അറിയിച്ചു.
മേഖലയിൽ പൊതുവായ ആശങ്കയുള്ള പ്രശ്നങ്ങളും ഇരു നേതാക്കളും ചർച്ച ചെയ്തു. ലോകത്ത് ഭീകരവാദത്തിനും തീവ്രവാദത്തിനും സ്ഥാനമില്ലെന്നതിൽ അവർ യോജിപ്പ് പ്രകടിപ്പിക്കുകയും അത്തരം ശക്തികൾക്കെതിരെ അന്താരാഷ്ട്ര സമൂഹം ഒരുമിച്ച് നിൽക്കേണ്ടതിന്റെ പ്രാധാന്യം ഊന്നിപ്പറയുകയും ചെയ്തു.
(
പ്രധാനമന്ത്രിയുടെ ഓഫീസ്
പ്രധാനമന്ത്രി ഏവർക്കും ദുർഗാ അഷ്ടമി ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ദുർഗാ അഷ്ടമിയോടനുബന്ധിച്ച് എല്ലാവർക്കും ആശംസകൾ നേർന്നു. ദുർഗ്ഗയുടെ അനുഗ്രഹം എപ്പോഴും നമ്മുടെ മേൽ നിലനിൽക്കട്ടെ എന്നും ആ അനുഗ്രഹം നമ്മുടെ സമൂഹത്തിൽ സന്തോഷത്തിന്റെയും ക്ഷേമത്തിന്റെയും പ്രസരിപ്പ് വർദ്ധിപ്പിക്കട്ടെയെന്നും പ്രധാനമന്ത്രി പറഞ്ഞു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു :
"നിങ്ങൾക്കെല്ലാവർക്കും വളരെ സന്തോഷകരമായ മഹാഷ്ടമി ആശംസിക്കുന്നു. നവരാത്രിയുടെ ഈ പുണ്യദിനത്തിൽ, മാ മഹാഗൗരിയെയാണ് ആരാധിക്കുന്നത് . എല്ലാവരുടെയും ജീവിതം ആ അനുഗ്രഹത്താൽ പ്രകാശിപൂരിതമാകട്ടെ . മാതാ മഹാഗൗരിയ്ക്ക് സ്തുതി ."
ആരോഗ്യ, കുടുംബക്ഷേമ മന്ത്രാലയം
കേന്ദ്ര ഗവൺമെന്റ്,21.89 കോടിയിലധികം ഡോസ് വാക്സിൻ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ഇതുവരെ നൽകി.
•1.77 കോടിയിലധികം ഡോസ്, സംസ്ഥാനങ്ങളുടേയും കേന്ദ്രഭരണ പ്രദേശങ്ങളുടേയും കൈവശമുണ്ട്
കോവിഡ് വാക്സിനേഷൻ യജ്ഞത്തിന്റെ ഭാഗമായി സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി കേന്ദ്ര ഗവൺമെന്റ് വാക്സിൻ നൽകിവരുന്നു. ഇതുകൂടാതെ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നേരിട്ട് വാക്സിൻ വാങ്ങാനുള്ള സൗകര്യവും കേന്ദ്ര ഗവൺമെന്റ് ഒരുക്കിയിട്ടുണ്ട്.കോവിഡ് 19 ന് എതിരായ കേന്ദ്ര ഗവൺമെന്റിന്റെ അഞ്ചിന പ്രതിരോധ നടപടികളിൽ പരിശോധന, കണ്ടെത്തൽ, ചികിത്സ, കോവിഡ് അനുബന്ധ പെരുമാറ്റ ശീലങ്ങൾ എന്നിവയോടൊപ്പം വാക്സിനേഷനും ഒരു അവിഭാജ്യ ഘടകമായി മാറിയിരിക്കുന്നു.
കോവിഡ് 19 വാക്സിനേഷന്റെ വിപുലപ്പെടുത്തിയതും ദ്രുതഗതിയിലുള്ളതുമായ മൂന്നാംഘട്ട നയപരിപാടികൾ 2021 മെയ് ഒന്നിന് ആരംഭിച്ചു.എല്ലാ മാസവും കേന്ദ്ര ഡ്രഗ്സ് ലബോറട്ടറി അംഗീകാരം നൽകുന്ന ഏതു നിർമാതാവ് ഉല്പാദിപ്പിക്കുന്ന വാക്സിന്റെയും 50 ശതമാനം കേന്ദ്ര ഗവൺമെന്റ് സംഭരിക്കുമെന്ന് നയത്തിൽ വ്യക്തമാക്കിയിട്ടുണ്ട്. കേന്ദ്ര ഗവൺമെന്റിന്റെ വിഹിതമായ 50% വാക്സിൻ തുടർന്നും സംഭരിക്കുകയും നേരത്തെ ചെയ്തതുപോലെ സംസ്ഥാനങ്ങൾക്ക് അവ സൗജന്യമായി തുടർന്നും നൽകുകയും ചെയ്യും.
ഇതുവരെ കേന്ദ്ര ഗവൺമെന്റ് സൗജന്യമായും, സംസ്ഥാനങ്ങൾക്ക് നേരിട്ട് വാങ്ങാൻ കഴിയുന്ന തരത്തിലായും ,21.89 കോടിയിലധികം  വാക്സിൻ ഡോസ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ആയി നൽകി.ഇതിൽ പാഴായി പോയത് ഉൾപ്പെടെ ആകെ 19,93,39,750 ഡോസ് വാക്സിൻ ഇതുവരെ ഉപയോഗിച്ചു. .
1.77 കോടിയിലധികം  ഡോസുകൾ സംസ്ഥാനങ്ങൾ / കേന്ദ്ര ഭരണ പ്രദേശങ്ങളുടെ കൈവശം ഇപ്പോഴുണ്ട്.
ഇത് കൂടാതെ അടുത്ത 3 ദിവസത്തിനുള്ളിൽ 7 ലക്ഷം  ഡോസുകൾ അധികമായി സംസ്ഥാനങ്ങൾ / കേന്ദ്ര ഭരണപ്രദേശങ്ങൾക്ക് ലഭിക്കും.
മന്ത്രിസഭ
ബഹിരാകാശം സമാധാനപരമായ ആവശ്യങ്ങള്ക്കായി ഉപയോഗപ്പെടുത്തുന്നതിനായി ഇന്ത്യയും ഉസ്ബെക്കിസ്ഥാനും തമ്മിലുള്ള കരാറിനു മന്ത്രിസഭയുടെ അനുമതി
ബഹിരാകാശം സമാധാനപരമായ ആവശ്യങ്ങള്ക്കായി ഉപയോഗപ്പെടുത്തുന്നതിനായി ഇന്ത്യയും ഉസ്ബെക്കിസ്ഥാനും തമ്മിലുള്ള കരാറിന്റെ നടത്തിപ്പു സംബന്ധിച്ച വിശദാംശങ്ങള് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്പാകെ അവതരിപ്പിക്കപ്പെട്ടു. ഉസ്ബെക്കിസ്ഥാന് പ്രസിഡന്റിന്റെ ഔദ്യോഗിക ഇന്ത്യാ സന്ദര്ശനത്തിനിടെ 2018 ഒക്ടോബര് ഒന്നിനു ന്യൂഡെല്ഹിയില്വെച്ചാണു കരാര് ഒപ്പുവെക്കപ്പെട്ടത്.
പ്രധാന ഫലം:
കരാര് ഒപ്പുവെക്കുന്നത് ഇന്ത്യയും ഉസ്ബെക്കിസ്ഥാനുമായുള്ള സഹകരണം ശക്തിപ്പെടുത്തുന്നതോടൊപ്പം ഭൂമിയുടെ റിമോട്ട് സെന്സിങ്ങിലും ഉപഗ്രഹ ആശയവിനിമയത്തിലും ഉപഗ്രഹാധിഷ്ഠിത ദിശാനിര്ണയത്തിലും ബഹിരാകാശ ശാസ്ത്രത്തിലും ബഹിരാകാശ പര്യവേക്ഷണത്തിലും പുതിയ ഗവേഷണ പ്രവര്ത്തനത്തിനും അപ്ലിക്കേഷന് സാധ്യതകള്ക്കും ഊര്ജം പകരുകയും ചെയ്യും.
നേട്ടം:
(ബഹിരാകാര സാങ്കേതിക വിദ്യ മാനവികതയുടെ നേട്ടത്തിനായി ഉപയോഗപ്പെടുത്തുന്നതിനുള്ള സംയുക്ത പ്രവര്ത്തനത്തിലേക്കു നയിക്കുന്നതാണു കരാര്. കരാര് വ്യവസ്ഥകള് നടപ്പാക്കുന്നതിനായി സമയബന്ധിതമായ പ്രവര്ത്തിക്കുന്നതിനു സംയുക്ത പ്രവര്ത്തന ഗ്രൂപ്പ് രൂപീകരിക്കുന്നതിനും കരാര് വഴിവെക്കും.
AKA MRD - 892
മന്ത്രിസഭ
വിദേശ രാജ്യങ്ങളുമായും സംഘടനകളുമായും ഇന്സ്റ്റിറ്റ്യൂട്ട് ഓഫ് കോസ്റ്റ് അക്കൗണ്ടന്റ്സ് ഓഫ് ഇന്ത്യയും  ഇന്സ്റ്റിറ്റ്യൂട്ട് ഓഫ് കമ്പനി സെക്രട്ടറി ഓഫ് ഇന്ത്യയും  ധാരണാപത്രം ഒപ്പുവച്ചതിനു കേന്ദ്ര മന്ത്രിസഭയുടെ അംഗീകാരം.
വിവിധ വിദേശ രാജ്യങ്ങളുമായും സംഘടനകളുമായും ഇന്സ്റ്റിറ്റ്യൂട്ട് ഓഫ് കോസ്റ്റ് അക്കൗണ്ടന്റ്സ് ഓഫ് ഇന്ത്യയും  ഇന്സ്റ്റിറ്റ്യൂട്ട് ഓഫ് കമ്പനി സെക്രട്ടറിമാരും  ചേര്ന്നുള്ള ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭ, മുന്കാല പ്രാബല്യത്തോടെ അംഗീകാരം നല്കി.
ഇന്സ്റ്റിറ്റ്യൂട്ട് ഓഫ് കോസ്റ്റ് അക്കൗണ്ടന്റ്സ് ഓഫ് ഇന്ത്യ , ഇന്സ്റ്റിറ്റ്യൂട്ട് ഓഫ് കമ്പനി സെക്രട്ടറി ഓഫ് ഇന്ത്യ  എന്നിവ വിദേശ സംഘടനകളായ ഇന്സ്റ്റിറ്റ്യൂട്ട് ഓഫ് പബ്ലിക് അക്കൗണ്ടന്റ്സ് , ഓസ്ട്രേലിയ, ചാര്ട്ടേഡ് ഇന്സ്റ്റിറ്റ്യൂട്ട് ഫോര് സെക്യൂരിറ്റീസ് ആന്ഡ് ഇന്വെസ്റ്റ്മെന്റ്, യുകെ , ചാര്ട്ടേഡ് ഇന്സ്റ്റിറ്റ്യൂട്ട് ഓഫ് പബ്ലിക് ഫിനാന്സ് ആന്ഡ് അക്കൗണ്ടന്സി , യുകെ, ഇന്സ്റ്റിറ്റ്യൂട്ട് ഓഫ് സര്ട്ടിഫൈഡ് മാനേജ്മെന്റ് അക്കൗണ്ടന്റ്സ്, ശ്രീലങ്ക, ഇന്സ്റ്റിറ്റ്യൂട്ട് ഓഫ് ചാര്ട്ടേഡ് സെക്രട്ടറിമാര്, അഡ്മിനിസ്ട്രേറ്റര്മാര് , യുകെ എന്നിവയുമായാണ് ധാരണാപത്രങ്ങള് ഒപ്പുവച്ചത്.
വാര്ഷിക സമ്മേളനങ്ങള്, പരിശീലന പരിപാടികള്, ശില്പശാലകള്, സെമിനാറുകള്, സംയുക്ത ഗവേഷണ പദ്ധതികള് എന്നിവയില് പങ്കെടുക്കുന്നതിലൂടെ അറിവ് കൈമാറ്റം, അനുഭവം പങ്കിടല്, സാങ്കേതിക സഹകരണം എന്നിവയ്ക്കും പരസ്പര സഹകരണ പ്രവര്ത്തനങ്ങള്ക്കുമാണ് വിവിധ ധാരണാപത്രങ്ങളിലൂടെ ശ്രമിക്കുന്നത്.
ഗുണഭോക്തൃ രാജ്യങ്ങളില് അനുഭവ വിഹിതം, പൊതു ഉത്തരവാദിത്തം, നവീനാശയങ്ങള് എന്നിവ സംബന്ധിച്ച ലക്ഷ്യങ്ങള് മുന്നോട്ട് കൊണ്ടുപോകാന് ഈ ധാരണാ പത്രങ്ങള് സഹായിക്കും.
കോസ്റ്റ് അക്കൗണ്ടന്സി മേഖലയില് നിയന്ത്രണങ്ങള് കൊണ്ടുവരുന്നതിനുള്ള ഒരു നിയമപരമായ പ്രൊഫഷണല് വേദി എന്ന നിലയില്, കോസ്റ്റ് അക്കൗണ്ടന്സിയില് പ്രത്യേക വൈദഗ്ധ്യം നേടിയ ഇന്ത്യയിലെ അംഗീകൃത സ്ഥാപനവും അനുമതി നല്കാന് അധികാരമുള്ള സംവിധാനവുമാണ് ഇന്സ്റ്റിറ്റ്യൂട്ട് ഓഫ് കോസ്റ്റ് അക്കൗണ്ടന്റ്സ് ഓഫ് ഇന്ത്യ . പാര്ലമെന്റ് പാസ്സാക്കിയ 1959ലെ കോസ്റ്റ് ആന്ഡ് വര്ക്ക്സ് അക്കൗണ്ടന്റ്സ് നിയമത്തിന്റെ അടിസ്ഥാനത്തിലാണ് ഇത് രൂപീകരിച്ചത്.
ഇന്ത്യയിലെ കമ്പനി സെക്രട്ടറിമാരുടെ തൊഴില് വികസിപ്പിക്കുന്നതിനും നിയന്ത്രിക്കുന്നതിനുമായി പാര്ലമെന്റ് പാസ്സാക്കിയ കമ്പനി സെക്രട്ടറീസ് ആക്റ്റ്, 1980  പ്രകാരം സ്ഥാപിച്ച സ്ഥാപനമാണ് ഇന്സ്റ്റിറ്റ്യൂട്ട് ഓഫ് കമ്പനി സെക്രട്ടറി ഓഫ് ഇന്ത്യ .
പ്രധാനമന്ത്രിയുടെ ഓഫീസ്
അഹമ്മദാബാദ്-മഹേശന  ഗേജ് പരിവർത്തന പദ്ധതി പൂർത്തീകരിച്ചതിൽ പ്രധാനമന്ത്രി സന്തുഷ്ടി പ്രകടിപ്പിച്ചു
അഹമ്മദാബാദ്-മഹേശന  ഗേജ് പരിവർത്തന പദ്ധതി പൂർത്തീകരിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
വാണിജ്യത്തിനും കണക്റ്റിവിറ്റിക്കും ഇത് മികച്ചതായിരിക്കുമെന്ന് ശ്രീ മോദി പറഞ്ഞു.
ഈ പദ്ധതി അഹമ്മദാബാദിനും മഹേശനയ്ക്കുമിടയിലുള്ള ട്രെയിൻ സർവീസ് കാര്യക്ഷമമാക്കുകയും യാത്രാ സമയം കുറയ്ക്കുകയും പ്രധാന അഹമ്മദാബാദ്-ഡൽഹി റൂട്ടിൽ ചരക്ക് കൊണ്ടുപോകാനുള്ള ശേഷി വർദ്ധിപ്പിക്കുകയും ചെയ്യും.
റെയിൽവേ മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"വാണിജ്യത്തിനും കണക്റ്റിവിറ്റിക്കും മികച്ചത്."
പ്രധാനമന്ത്രിയുടെ ഓഫീസ്
പൂനെയിലെ ഫാക്ടറി തീപിടുത്തം : പ്രധാനമന്ത്രി അനുശോചിച്ചു; ധനസഹായം പ്രഖ്യാപിച്ചു
മഹാരാഷ്ട്രയിലെ പൂനെയിൽ ഒരു ഫാക്ടറിയിൽ ഉണ്ടായ തീപിടുത്തത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
പ്രധാനമന്ത്രി പറഞ്ഞു ," മഹാരാഷ്ട്രയിലെ പൂനെയിൽ ഒരു ഫാക്ടറിയിൽ ഉണ്ടായ തീപിടുത്തത്തിലെ ജീവഹാനിയിൽ അതിയായി ദുഖിക്കുന്നു. സന്തപ്ത കുടുംബങ്ങളെ അനുശോചനം അറിയിക്കുന്നു. "
ദുരന്തത്തിൽ ജീവൻ നഷ്ടപ്പെട്ടവരുടെ ഉറ്റവർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് രണ്ട് ലക്ഷം രൂപ വീതവും, പരിക്കേറ്റവർക്ക് അൻപതിനായിരം രൂപ വീതവും പ്രധാനമന്ത്രി പ്രഖ്യാപിച്ചു.
ധനകാര്യ മന്ത്രാലയം
കമ്പനികളുടെ കുറഞ്ഞ കോര്പറേറ്റ് നികുതി നിരക്ക് 25 ശതമാനമാക്കുന്നതിന്റെ വാര്ഷിക വിറ്റുവരവു പരിധി 250 കോടിയില് നിന്ന് 400 കോടിയാക്കി.
വരുമാനക്കണക്ക് സമര്പ്പിക്കുന്നതിന് പാന്, ആധാര് എന്നിവ പരസ്പരം ബന്ധിപ്പിക്കാന് നിര്ദേശം
ഡിജിറ്റല് പണമിടപാടുകള് പ്രോല്സാഹിപ്പിക്കുന്നതിന് ബാങ്ക് അക്കൗണ്ടില് നിന്ന് വര്ഷത്തില് ഒരു കോടി രൂപയ്ക്കു മുകളില് പിന്വലിക്കുന്നതിനു രണ്ട് ശതമാനം ടിഡിഎസ് ഏര്പ്പെടുത്തും.
നികുതിദായകര്ക്ക് വരുമാനക്കണക്ക് സമര്പ്പണത്തില് കൃത്യതയ്ക്കും സമയ നഷ്ടം കുറയ്ക്കാനും മുന്കൂട്ടി പൂരിപ്പിച്ച നികുതിക്കണക്ക് രേഖ ലഭ്യമാക്കും
അനഭിലഷണീയമായ നടപടികള് ഒഴിവാക്കുന്നതിന് ഇലക്ട്രോണിക് നികുതിനിര്ണയ സംവിധാനം ഘട്ടം ഘട്ടമായി നടപ്പാക്കും.
കമ്പനികളുടെ കുറഞ്ഞ കോര്പറേറ്റ് നികുതി നിരക്ക് 25 ശതമാനമാക്കുന്നതിന്റെ വാര്ഷിക വിറ്റുവരവ് പരിധി 250 കോടിയില് നിന്ന് 400 കോടിയാക്കാന് കേന്ദ്ര ബജറ്റില് നിര്ദേശം. 99.3 ശതമാനം കമ്പനികള്ക്കും ഇതിന്റെ ഗുണം ലഭിക്കുമെന്ന് കേന്ദ്ര ധന, കോര്പറേറ്റുകാര്യ മന്ത്രി ശ്രീമതി നിര്മലാ സീതാരാമന് പാര്ലമെന്റില് 2019-20ലെ ബജറ്റ് അവതരിപ്പിച്ചുകൊണ്ട് പറഞ്ഞു. 0.7 ശതമാനം കമ്പനികള് മാത്രമാണ് ഈ പരിധിക്കു പുറത്തു വരിക.
പാന്- ആധാര് ബന്ധിപ്പിക്കല് നിര്ദേശം
വരുമാനക്കണക്ക് സമര്പ്പിക്കുന്നതിന് പാന് ഇല്ലാത്തവര്ക്ക് ആധാര് മുഖേന സമര്പ്പിക്കാന് കഴിയുന്ന വിധം പാനും ആധാറും തമ്മില് ബന്ധിപ്പിക്കാനും ബജറ്റില് നിര്ദേശം. പാന് നമ്പര് ആവശ്യമുള്ളിടത്തൊക്കെ ആധാര് നമ്പര് ഉപയോഗിക്കാന് കഴിയുന്ന വിധത്തിലാണിത്. നിലവില് 120 കോടി ഇന്ത്യക്കാര്ക്ക് ആധാര് ഉണ്ടെന്നും ഈ നിര്ദേശം നികുതി ദായകര്ക്ക് കൂടുതല് സൗകര്യമാകുമെന്നും ധനമന്ത്രി പറഞ്ഞു.
മുന്കൂട്ടി തയ്യാറാക്കിയ വരുമാനക്കണക്ക് സമര്പ്പണം
ശമ്പളത്തില് നിന്നുള്ള വരുമാനം, മൂലധന നിക്ഷേപങ്ങള്, ബാങ്ക് പലിശകള്, ലാഭവിഹിതങ്ങള് തുടങ്ങിയവയും നികുതി ഇളവും ഉള്പ്പെടുത്തി മുന്കൂട്ടി തയ്യാറാക്കിയ വരുമാനക്കണക്ക് രേഖ നികുതിദായകര്ക്കു വേണ്ടി തയ്യാറാക്കും എന്ന് ധനമന്ത്രി അറിയിച്ചു. ബാങ്കുകള്, സ്്്റ്റോക്ക് എക്സ്ചേഞ്ചുകള്, മ്യൂച്വല് ഫണ്ടുകള്, ഇപിഎഫ്ഒ, സംസ്ഥാനതല രജിസ്ട്രേഷന് വകുപ്പുകള് തുടങ്ങിയവയില് നി്ന്ന് ഇത്തരം വരുമാനങ്ങളെക്കുറിച്ചുള്ള വിവരങ്ങള് ശേഖരിക്കും. നികുതിദായകര്ക്ക് സമയലാഭവും കണക്ക് സമര്പ്പണത്തില് കൃത്യതയും ഉണ്ടാകും എ്ന്നതാണ് ഇതിന്റെ ഗുണം.
അനഭിലഷണീയ പ്രവണതകള് ഒഴിവാക്കാന് ഇ- നികുതി നിര്ണയം
വരുമാന നികുതി വകുപ്പ് ഉദ്യോഗസ്ഥരും നികുതിദായകരും തമ്മില് വന്തോതില് വ്യക്തിഗത ഇടപഴകല് നടത്തേണ്ടി വരുന്നതുമൂലം ഉണ്ടാകുന്ന അനഭിഷണീയ പ്രവണതകള് ഒഴിവാക്കാന് ഇലക്ട്രോണിക് നികുതി നിര്ണയ സംവിധാനം ഘട്ടം ഘട്ടമായി നടപ്പാക്കും എന്ന് ധനമന്ത്രി പറഞ്ഞു. അത്തരം സംഭവങ്ങള് ഒഴിവാക്കണം എന്ന പ്രധാനമന്ത്രിയുടെ വീക്ഷണം യാഥാര്ത്ഥ്യമാക്കാന് മാനുഷിക ഉള്ളടക്കത്തോടുകൂടിയ ഇ- നികുതിനിര്ണയമാണ് നടപ്പാക്കുക.
ഡിജിറ്റല് പണമിടപാട് പ്രോല്സാഹിപ്പിക്കാന് നടപടികള്
ബാങ്കുകളില് നിന്ന് പ്രതിവര്ഷം പിന്വലിക്കുന്ന ഒരു കോടി രൂപയ്ക്കു മുകളിലുള്ള തുകയ്ക്ക് രണ്ട് ശതമാനം ടിഡിഎസ് ചുമത്താന് ബഡ്ജറ്റില് നിര്ദേശം. ഡിജിറ്റല് പണമിടപാടുകള് പ്രോല്സാഹിപ്പിക്കാനാണ് ഇത്.
ഭീം യുപിഐ, യുപിഐ-ക്യുആര്, ആധാര്പേ, ഡെബിറ്റ് കാര്ഡുകള്, നെഫ്റ്റ്, ആര്റ്റിജിഎസ് തുടങ്ങിയ കുറഞ്ഞ ചെലവുള്ള ഡിജിറ്റല് പണമിടപാടുകള് പ്രോല്സാഹിപ്പിക്കും.
, മറ്റ് പണമിടപാട് നിരക്കുകള് എന്നിവ വ്യാപാരികളില് നിന്ന് ഈടാക്കില്ല.
PSR /ND MRD – 390
ആഭ്യന്തരകാര്യ മന്ത്രാലയം
ആന്ഡമാന് നിക്കോബാര് ദ്വീപുകള്, ദാദ്ര ആന്ഡ് നഗര് ഹവേലി ആന്ഡ് ദാമന് ആന്ഡ് ദിയു, ലക്ഷദ്വീപ് എന്നിവിടങ്ങളിലെ വാടകനിയമം 2023 പ്രഖ്യാപിക്കുന്നതിനുള്ള നിര്ദ്ദേശത്തിന് കേന്ദ്രമന്ത്രിസഭാ അംഗീകാരം
 ആന്ഡമാന് നിക്കോബാര് ദ്വീപുകളുടെ വാടക നിയമം, 2023  ദാദ്ര ആന്ഡ് നഗര് ഹവേലി ആന്ഡ് ദാമന് ആന്ഡ് ദിയു വാടക നിയമം, 2023  ലക്ഷദ്വീപ് വാടകനിയമം 2023 പ്രഖ്യാപിക്കുന്നതിനുള്ള നിര്ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭ അംഗീകാരം നല്കി. ഇന്ത്യന് ഭരണഘടനയുടെ ആര്ട്ടിക്കിള് 240 പ്രകാരമാണ് തീരുമാനം.
ആന്ഡമാന് നിക്കോബാര് ദ്വീപുകളുടെ വാടക നിയമം, 2023; ദാദ്ര ആന്ഡ് നഗര് ഹവേലി, ദാമന് ആന്ഡ് ദിയു വാടക നിയമം 2023; ആന്ഡമാന് നിക്കോബാര് ദ്വീപുകളിലെ വാടക നിയമം 2023, ലക്ഷദ്വീപ് വാടക നിയമം എന്നിവയിലൂടെ കേന്ദ്രഭരണ പ്രദേശങ്ങളില് കെട്ടിടങ്ങള് വാടകയ്ക്ക് എടുക്കുന്നതിനും ഉത്തരവാദിത്തമുള്ളതും സുതാര്യവുമായ ഒരു ആവാസവ്യവസ്ഥ സൃഷ്ടിക്കുന്നതിനുള്ള നിയമപരമായ ചട്ടക്കൂട് സൃഷ്ടിക്കപ്പെടും. ഭൂവുടമയുടെയും വാടകക്കാരന്റെയും താല്പ്പര്യങ്ങളും അവകാശങ്ങളും സന്തുലിതമാക്കിയാകും നിയമം.
നിയമം വരുന്നതോടെ വാടക വിപണിയിലെ സ്വകാര്യ നിക്ഷേപത്തിനും സംരംഭകത്വത്തിനും ഗുണകരമാകും. കുടിയേറ്റക്കാര്, ഔപചാരിക, അനൗപചാരിക മേഖലയിലെ തൊഴിലാളികള്, പ്രൊഫഷണലുകള്, വിദ്യാര്ത്ഥികള് തുടങ്ങി സമൂഹത്തിലെ വിവിധ വരുമാന വിഭാഗങ്ങള്ക്ക് മതിയായ വാടക ഭവനങ്ങളുടെ ലഭ്യത സൃഷ്ടിക്കും. ഗുണനിലവാരമുള്ള വാടക താമസ സൗകര്യങ്ങളുടെ അവസരം വര്ദ്ധിപ്പിക്കാനും ഇത് സഹായിക്കും; ആന്ഡമാന് നിക്കോബാര് ദ്വീപുകള്, ദാദ്ര, നഗര് ഹവേലി, ദാമന് ദിയു, ലക്ഷദ്വീപ് എന്നീ കേന്ദ്രഭരണ പ്രദേശങ്ങളില് ഊര്ജസ്വലവും സുസ്ഥിരവുമായ വാടക ഭവന വിപണി സൃഷ്ടിക്കുന്നതിന് ക്രമാനുഗതമായ നടപടികളിലേക്ക് നയിക്കുകയും ചെയ്യും.
NS
(Visitor Counter : 25
പ്രധാനമന്ത്രിയുടെ ഓഫീസ്
രാജ്യത്തിൻറെ പ്രതിരോധ ഉൽപ്പാദനം ആദ്യമായി ഒരു ലക്ഷം കോടി രൂപ കടന്നതിനെ പ്രധാനമന്ത്രി പ്രശംസിച്ചു
ഇന്ത്യയുടെ പ്രതിരോധ ഉൽപ്പാദനം ആദ്യമായി ഒരു ലക്ഷം കോടി രൂപ കടന്നതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രതിരോധ മന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"എല്ലാ ഇന്ത്യക്കാരന്റെയും മുഖത്ത് പുഞ്ചിരി വിടർത്തുന്ന ഒരു നേട്ടമാണിത്.
ഈ മേഖലയിൽ സമാനതകളില്ലാത്ത ശുഷ്കാന്തി കാണിച്ചതിന് ഇന്ത്യയിലെ ജനങ്ങൾക്ക് അഭിനന്ദനങ്ങൾ. ഈ മേഖലയിൽ കൂടുതൽ വളരാനുള്ള പാതയിലാണ് നാം ."
പ്രധാനമന്ത്രിയുടെ ഓഫീസ്
വനിതാ ബോക്സിംഗ് 75 കിലോ വിഭാഗത്തിൽ വെള്ളി മെഡൽ നേടിയ ലോവ്ലിന ബോർഗോഹെയ്നെ പ്രധാനമന്ത്രി അഭിനന്ദിച്ചു
ഏഷ്യൻ ഗെയിംസിൽ വനിതാ ബോക്സിംഗ് 75 കിലോ വിഭാഗത്തിൽ വെള്ളി മെഡൽ നേടിയ ലോവ്ലിന ബോർഗോഹെയ്നെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
“വനിതാ ബോക്സിംഗ് 75 കിലോ വിഭാഗത്തിൽ വെള്ളി മെഡൽ നേടിയതിന് ലോവ്ലിന ബോർഗോഹായ്ക്ക് അഭിനന്ദനങ്ങൾ.
വൈദഗ്ധ്യത്തിന്റെയും സാങ്കേതികതയുടെയും അസാധാരണമായ പ്രകടനത്തിലൂടെ, അവൾ നമ്മുടെ രാജ്യത്തിന് ആഘോഷിക്കാൻ ഒരു വലിയ കാരണം നൽകി. അവർ കൂടുതൽ ഉയരത്തിൽ ഉയരുകയും ഇന്ത്യയ്ക്ക് അഭിമാനം പകരുകയും ചെയ്യട്ടെ."
NS
(